રજિસ્ટરમાં તે રાતનો ઉલ્લેખ છે જ્યારે ઘરના બધા લોકો ફાંસી પર લટક્યા હતા. લખ્યુ હતુ, "શનિવારે હું આવીશ. બધી તૈયારી રાખજો." એ પણ લખ્યુ હતુ કે સાધના દરમિયાન ભગવાન આવશે અને બધાને બચાવી લેશે. પોલિસ હવે એ વાતની પણ તપાસ કરી રહી છે કે રજિસ્ટરમાં કોના વિશે લખવામાં આવ્યુ કે "શનિવારે હું આવીશ - શું આ ભગવાન વિશે હતુ કે પિતાની આત્મા વિશે કે પછી કોઈ બહારનો વ્યક્તિ આ વિશેષ સાધના કરાવવા ઘરમાં આવવાનો હતો? 2013 થી લખવામાં આવી રહેલ આ રજિસ્ટરના શરૂઆતના પાનામાં આત્માના પરમાત્માના મિલન વિશે લખવામાં આવ્યુ છે. આ ઘરમાં પૂજા-પાઠ, અનુષ્ઠાન, સાધનાની ગતિવિધિઓ વધતી ગઈ અને 2015 બાદ આખો પરિવાર બહુ વધુ પડતો આધ્યાત્મિક થતો ગયો. રજિસ્ટરથી માલુમ પડ્યુ કે કદાચ આખો પરિવાર ભગવાનને મળવા માટે ધાર્મિક ગતિવિધિઓમાં ડૂબેલો હતો. આના માટે લલિત પિતાની આત્મા સાથે કથિત નિર્દેશ લેતો હતો અને રજિસ્ટરમાં લખતો હતો."